…………………(sz.) napirend

**E L Ő T E R J E S Z T É S**

**a Képviselő-testület 2020. június 25-i rendes ülésére**

**Tárgy:** A veszélyhelyzet kihirdetéséről szóló 40/2020.(III.11.) Korm. rendelet hatálya alatt hozott polgármesteri döntések és megalkotott rendeletek tudomásul vétele és jóváhagyása.

**Készítette:** ……………………

dr. Silye Tamás

jogi osztályvezető

**Egyeztetve**: ……………………

dr. Szalai Tibor

jegyző

**Látta:** ……………………

dr. Szalai Tibor jegyző

……………………

dr. Murai Renáta jegyzői igazgató

**A napirend tárgyalása zárt ülést igényel.**

**Tisztelt Képviselő-testület!**

A Kormány a veszélyhelyzet kihirdetéséről szóló 40/2020.(III.11.) Korm. rendelettel Magyarország területére veszélyhelyzetet hirdetett ki, melynek alapján a veszélyhelyzetben alkalmazni kellett a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. tv. (továbbiakban: Kat.véd. tv.) 46. §-ának (4) bekezdését, amely az alábbiak szerint rendelkezik:

„Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Fenti jogszabályhely alapján sem a képviselő-testület, sem a bizottságok ülésének az Mötv. szerinti összehívására nem volt lehetőség, ezen testületi szervek hatáskörét döntés hiányában a polgármester gyakorolta.

A polgármester a veszélyhelyzet ideje alatt a képviselő-testület és a bizottságok feladat-és hatáskörében eljárva a döntését megelőzően Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján a képviselő-testület esetén a frakcióvezetőkön, a bizottságok esetén a bizottsági elnökökön keresztül kikérte a testületi véleményeket és ezeket figyelembe véve konszenzussal hozta meg a döntéseket.

A veszélyhelyzet ideje alatt a polgármester által a képviselő-testület és a bizottságok feladat-és hatáskörében eljárva meghozott döntések és megalkotott önkormányzati rendeletek feltöltésre kerültek valamennyi képviselő számára elérhető sharepoint rendszerbe.

A Belügyminisztérium és a Miniszterelnökség 2020. március 21-én kelt és valamennyi önkormányzathoz eljuttatott szakmai véleménye álláspontja alapján az Mötv. általános szabályai szerint a képviselő-testület a veszélyhelyzet ideje alatt hozott döntéseket felülvizsgálhatja. A képviselő-testület felülvizsgálati jogkörének visszamenőleges hatálya nincs.

Kérem a Tisztelt Képviselő-testületet, hogy a határozati javaslatot fogadja el.

**H a t á r o z a t i j a v a s l a t**

1. A Képviselő-testület úgy dönt, hogy a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján a polgármester által a 40/2020.(III.11) Korm. rendelettel kihirdetett veszélyhelyzet ideje alatt Budapest Főváros II. Kerületi Önkormányzat képviselő-testülete és annak bizottságai feladat-és hatáskörében eljárva hozott - a határozat mellékletében felsorolt - döntéseit és megalkotott önkormányzati rendeleteit tudomásul veszi és jóváhagyja.

A képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 2020. július 31.

*(A határozat meghozatalához minősített többségű szavazati arány szükséges.)*

B u d a p e s t, 2020. június 12.

**Őrsi Gergely**

**polgármester**